คือ ตอนนี้ประจำเดือนยังไม่มา หลังจากมีอะไรกับแฟนแต่หลั่งนอก คือ ประจำเดือนมาล่าสุด จำวันที่แต่ประมาณวันที่10 ต.ค. ถึงประมาณวันที่16 ต.ค. และก็ได้มีอะไรกับแฟนมา หลังจากวันนั้น และ ได้ไปดูในปฏิทินในแอพบอกว่า วันที่26 ต.ค.คือวันตกไข่แล้ววันนั้นเรามีอะไรกับแฟน แต่ตรวจไปแล้ว2-3ครั้ง มันก็ขึ้นขีดเดียว ตรวจหลังจากที่รู้สึกว่าประจำเดือนมาช้า ประมาณ4-5วัน จนตอนนี้จะเข้าสัปดาห์ที่2แล้ว ประจำเดือนก็ยังไม่มา จะท้องไหมคะ
สวัสดีค่ะ หากได้ตรวจหาการตั้งครรภ์อย่างถูกต้อง โดยตรวจเมื่อประจำเดือนขาดไปแล้ว หรือตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ แล้วพบขึ้นเพียง 1 ขีด ก็แสดงว่า ไม่ได้มีการตั้งครรภ์เกิดขึ้นค่ะ แต่หากยังไม่ถึง 2 สัปดาห์ นับจากที่ได้มีเพศสัมพันธ์ไป ก็อาจลองตรวจซ้ำดูอีกครั้งค่ะ หากยังตรวจไม่พบ การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีการเจ็บป่วยไม่สบาย เป็นต้นแนะนำควรอประจำเดือนต่อไปอีกซักระยะก่อน แต่หากประจำเดือนยังคงไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก เป็นต้น